懷昔
作者：趙蕃
朝代：宋

paragraphs: 君不見昔日朗州刺史賢何多，考功右史名不磨。
當時豈亦爲名計，民自思之相與紀。
如何後世異於是，我自爲我民爲爾。
但憂潦浸務安居，不慮旱年當使水。
一時掘鑿恐不深，今日車戽乃無地。
常聞退之勇詞訟風伯，甫也亦欲鞭起雷公洗吳越。
我知二子屬風雷，引喻政合離騷轍。
雖然柳州蜡說義甚顯，神且逃難吏何免。